AFRIKAANSE OPSOMMING: Die navorsingsvraag behels die volgende: Wat is die aard van die maatskaplike grense wat vroue in 'n ondergeskikte posisie in die gemeenskap gehou het, en hoe is dit naspeurbaar in kuns, en meer spesifiek in die werk van twee Suid-Afrikaanse kunstenaars, Vladimir Tretchikoff en Irma Stem. Laastens, hoe lewer my eie werk kommentaar op hierdie vorm van onderdrukking. Die studie volg 'n analitiese benadering in die ontleding van die geselekteerde kunswerke, soos voorgestel deur Panofsky en Dietriech. Die doel van die studie was om binne die konteks van 'n postmodernistiese feministiese raamwerk 'n meer teoretiese ontleding van my eie werk te maak om vas te stel hoe dit ooreenkom met vroeer aannames oor die vrou. Vir hierdie doel is daar 'n vergelyking getref tussen, aan die een kant, die kommentaar wat Tretchikoff en Stem se werk oor die onderdrukking van vroue maak en, aan die ander kant, hoe my eie werk hierdie konvensies blootle. Beide Tretchikoff en Stern was in die posisie om die publiek bewus te maak van die ondergeskiktheid van vroue binne hulle gemeenskap. Ten spyte hiervan, toon die studie dat beide apaties gestaan het teenoor die lot van vroue, hoewel om verskillende redes. Terwyl Tretchikoff se werk die toonbeeld van 'n blatante miskenning van die verskillende indentiteite en maatskaplike realiteite van sy modelle is, en eerder kies om hulle toestande te romantiseer, kon Stern, as 'n vrou, nie onbewus gewees het van die lot van die vroue van haar tyd nie. Ten spyte hiervan, het sy apaties teenoor die ondergeskiktheid van vroue gestaan. Terwyl dit wil voorkom as of sy die patriargale eise van die gemeenskap op die agtergrond kon skuif om haar vroue as natuurlik en bykans vry van stereotipes uit te beeld, kan sy nie gesien word as iemand wat daadwerklik tot vroue se strewe na gelykheid bygedra het nie. In teenstelling hiermee, het die studie deurgaans 'n ooreenkoms aangetoon tussen die feministiese denke van die "Tweede Golf' en die denkprosesse wat in my eie kuns weerspieel word. 'n Bykomende bevinding van die studie is dat die ontwikkeling van feministiese denke in die kuns nagespeur kan word.